Urano (planeta)

:*Iste articlo ye sobre a *'planeta Urano**, ta atros usos d'iste termin se veiga [[Urano]].''

**Urano*' ye a setena [[planeta]] dende o [[Sol]], a tercera mas gran y a cuatrena mas masiva d'o [[Sistema Solar]]. Se clama asinas en honor a la divinidat griega d'o cielo [[Urano (mitolochía)|Urano]] (en griego *Οὐρανός*) o pai de [[Cronos]] ([[Saturno (mitolochía)|Saturno]]) y o lolo de [[Zeus]] ([[Chupiter (mitolochía)|Chupiter]]). Encara que ye visible a lo uello humán como as atras cinco planetas clasicas, nunca no fue reconoixito como planeta por os observadors antigos debito a la lentitut d'a suya [[orbita]]. Sir [[William Herschel]] anunció lo suyo descubrimiento lo [[13 de marzo]] de [[1781]], expandindo asinas os limites conoixitos d'o [[Sistema Solar]] por primera vegata en a historia moderna. Tamién estió lo primer descubrimiento d'una planeta emplegando un [[telescopio]].

== Caracteuristicas ==
Urano ye parellán en composición a [[Neptuno (planeta)|Neptuno]], y os dos tienen una composición diferent d'as atras dos [[chigant gaseosa|chigants gaseosas]] ([[Chupiter (planeta)|Chupiter]] y [[Saturno (planeta)|Saturno]]). Por ixo, os astronomos a vegatas las clasifican en una categoría diferent, as chigants chelatas. L'atmosfera d'Urano, encara que ye parellana a la de Chupiter y Saturno por o feito d'estar composata prencipalment d'[[hidrocheno]] y [[helio]], contiene una proporción superior de chelos, como [[augua]], [[amoniaco]] y [[metano]], chunto con trazas d'[[hidrocarburo]]s. Tien l'atmosfera planetaria mas freda d'o Sistema Solar, con una temperatura minima de 49&nbsp;[[kelvin|K]] (−224&nbsp;[[Celsius|°C]]). Tien una estructura de [[nuble]]s complexa, por rans, a on que se creye que as nubles mas baixas son d'augua, y as mas altas de metano. En contraste, l'interior d'Urano se composa prencipalment de chelo y roca.

Como as atras planetas chigants, Urano tien un sistema d'[[aniellos de planetas|aniellos]], una [[magnetosfera]], y numerosos [[satelite natural|satelites]]. O sistema d'Urano tiene una configuración unica respective a las atras planetas porque o suyo [[eixe de rotación]] ye muit tombato, cuasi dica o suyo plan de revolución arredol d'o Sol. Por tanto, os suyos polos norte y sud se troban a on la mayoría d'as atras planetas tienen o [[linia ecuatorial|ecuador]]. Vistos dende a [[Tierra]], os aniellos d'Urano pueden pareixer que rodian a planeta como una diana, y que os satelites chiran a lo suyo arredol como as agullas d'un reloch, encara que en 2007 y 2008, os aniellos apareixioron de costato. En 1986, as imáchens d'o *Voyager 2'' amostroron Urano como una planeta sin garra caracteristica especial en a banda de luz visible, sin as bandas de nubles u tempestatz asociatas con os atros chigants. Manimenos, os observadors terrestres han visto sinyals de cambios d'estación y un augmento de l'actividat meteorolochica en os zaguers anyos a mida que Urano s'amana a lo suyo equinoccio. As velocidaz d'o viento en Urano pueden plegar dica os 250 metros por segundo (900&nbsp;km/h).

## Satelites
Urano tien 27 lunas conoixidas. Os suyos nombres son triaus d'obras de Shakespeare y Alexander Pope. Asinas, os cinco mayors satelites son Miranda, Ariel, Umbriel, Titania y Oberón.
Atros satelites son: Belinda, Bianca, Calibán, Cordelia, Cresida, Cupido, Desdemona, Francisco, Ferdinando, Chulieta, Mab, Margalida, Ofelia, Perdita, Porcia, Prospero, Puck, Rosalinda, Setebos, Sicorax, Stefano y Trinculo.

## Aniellos
Tien 13 aniellos estreitos componius per chislas extremadament foscas. Se creye que son aniellos muito chóvens formaus per a desintegración d'una antiga luna.

## Exploración
O 24 de chinero de 1986 a sonda d'a NASA Voyager 2 realizó un sobrevuelo amanando-se a 81500&nbsp;km d'a superficie d'Urano.

## Urano en a cultura popular

O Uranio, elemento quimico descubierto en 1789 per o quimico alemán Martin Heinrich Klaproth, estió nombrau dimpués d'o escubrimiento d'a planeta Urano.

A Operación Urano, estió una exitosa operación militar d'a Segunda Guerra Mundial liderada per o exercito sovietico, pa recuperar Stalingrado, que suposó un momento decisivo en a guerra contra las fuerzas armadas alemanas.

## Se veiga tamién
* Aniellos d'Urano.
* Satelites d'Urano.

## Referencias

## Vinclos externos